b'\n_START_ARTICLE_\nStultutragus\n_START_SECTION_\nUtseende\n_START_PARAGRAPH_\nMiddelsstore, slanke, gule, oransje eller gulbrune og svarte trebukker. Antennene er kortere enn kroppen, noks\xc3\xa5 tynne, oftest litt utvidet mot spissen. Pronotum er t\xc3\xb8nneformet, litt lengre enn bredt, gjerne gulaktig med en svart midtflekk, men kan ogs\xc3\xa5 v\xc3\xa6re andre farger. Dekkvingene er varierende i formen: tydelig innsvingende p\xc3\xa5 sidene, ganske jevnbrede eller jevnt avsmalnende bakover, farget i gulaktig og svart. De dekker vanligvis hele bakkroppen og har en liten, skarp tann ved "bakhj\xc3\xb8rnet". Beina er noks\xc3\xa5 lange og tynne, l\xc3\xa5rene klubbeformede.\n_START_SECTION_\nUtbredelse\n_START_PARAGRAPH_\nSlekten er utbredt fra Costa Rica i nord til Argentina i s\xc3\xb8r.'